25 januar 2021

[Høringssvar: Stimuleringsordning for frivilligheten for 2021](https://www.kulturalliansen.no/aktuelt/stimuleringsordning-for-frivilligheten-for-2021)

Etter å ha lest [Kulturdepartementets forskriftsutkast](https://www.regjeringen.no/no/aktuelt/forskrifter-til-nye-stimuleringsordninger-pa-over-11-milliarder-kroner-for-idrett-og-frivillighet-sendes-pa-horing-til-organisasjonene/id2828273/) om midlertidig stimuleringsordning for frivilligheten i forbindelse med koronaviruset, sendte Kulturalliansen forrige uke inn sitt høringssvar. Her kan du lese dette.

21. januar 2021

Stimuleringsordning for frivilligheten 2021 - Høringssvar fra Kulturalliansen

Vi viser til brev fra 14. januar 2021 der vi blir invitert til å komme med innspill til forslaget om forskrift for stimuleringsordning for frivilligheten for 2021.

Vi er skuffet over at det ikke fordeles mer penger gjennom de brede ordningene så som Frifond Organisasjon og studieforbundsstøtten slik mange paraplyorganisasjoner spilte inn i oktober. Dette ville gjort at sårbare lag som har svært dårlig økonomi etter pandemien hadde fått hjelp til å overleve.

For mange av medlemslagene til våre organisasjoner er det også svært problematisk at det ikke gis kompensasjon for inntektsbortfall for avlyste arrangementer og arrangementer med andre inntekter enn deltakeravgift eller billetter. Vi står fortsatt midt i pandemien og regjeringen anbefaler fortsatt at all fritidsaktivitet for voksne er nedstengt og at alle kulturarrangementer utsettes. Det er derfor helt feil timing med en ordning som bare stimulerer til aktivitet og ikke kompenserer for tap eller gir støtte til normal drift for å komme seg gjennom. Det er ikke tilskudd til omstilling og utvikling vi trenger nå, men tilskudd til faste kostnader og drift for å holde hjulene i gang til vi igjen ha ha inntektsbringende aktivitet.

Vi håper også at ordningen med utbetaling basert på momskompensasjon kan forenkles slik at det blir en utbetaling per lag i stedet for to.

Vi vil også henstille til at varighet for ordningen utvides slik at også sommeraktiviteten faller inn under ordningen.

[Last ned høringssvaret her.](https://www.kulturalliansen.no/s/Hring-stimuleringsordning-2021.pdf)